Ֆիրս Ժուրավլյով

**Ֆիրս Սերգեևիչ Ժուրավլյով** (,  (22) դեկտեմբերի, 1836, Սարատով, Ռուսական կայսրություն –  (17) սեպտեմբերի, 1901, Սանկտ Պետերբուրգ, Ռուսական կայսրություն), ռուս ժանրային գեղանկարիչ, Գեղարվեստի կայսերական ակադեմիայի ակադեմիկոս, «տասնչորսի խռովության» մասնակից, Սանկտ Պետերբուրգի նկարիչների արտելի հիմնադիրներից մեկը։

## Կենսագրություն
thumb|left|299px|«Պսակից առաջ» (1874), Ռուսական պետական թանգարան
thumb|left|299px|«Մերկ կին» (նախքան 1901), Ռուսական պետական թանգարան
[thumb|left|293px|«Վաճառականական հոգեհաց» (1876), [Տրետյակովյան պատկերասրահ]]
Ֆիրս Ժուրավլյովը ծնվել է 1836 թվականի դեկտեմբերի 10-ին (նոր տոմարով՝ դեկտեմբերի 22) Սարատովում։ Սովորել է Գեղարվեստի կայսերական ակադեմիայում՝ ուսման ընթացքում արժանանալով մի քանի մեդալների «Նկարչության բնագավառում ունեցած հաջողությունների համար». 1858 և 1860 թվականներին ստացել է փոքր արծաթե մեդալներ, 1860 և 1862 թվականներին՝ մեծ արծաթե մեդալներ։ 1862 թվականին նա պարգևատրվել է փոքր ոսկե մեդալով «Պարտատերը վերգրում է այրու ունեցվածքը» () նկարի համար։ 1863 թվականին Ֆիրս Ժուրավլյովը հրաժարվել է մասնակցել Գեղարվեստի կայսերական ակադեմիայի մեծ ոսկե մեդալի համար մրցույթին («Տասնչորսի խռովություն»)՝ ներկայացնելով Ակադեմիայից հեռանալու դիմում և ստանալով երկրորդ աստիճանի դասային նկարչի կոչում։

Ֆիրս Ժուրավլյովը եղել է Սանկտ Պետերբուրգի նկարիչների արտելի հիմնադիրներից մեկը։ Իվան Կրամսկոյի ու չորս այլ նկարիչների՝ Բոգդան Վենիգի, Ալեքսանդր Գրիգորևի, Ալեքսեյ Կորզուխինի ու Նիկոլայ Շուստովի հետ նա բնակվել է Գուդկովի եկամտաբեր տանը (Վասիլևսկի կղզու 17-րդ գիծ)՝ ձևավորելով ինքնատիպ աշխատանքային կոմունա աշխատանքի համար ընդհանուր արվեստանոցներով ու ընդհանուր տնտեսվարությամբ։

1868 թվականին Ակադեմիական ցուցահանդեսին ներկայացրած «Կառավանի ժամանումը տուն» () և «Վերադարձ պարահանդեսից» () նկարների համար Ֆիրս Ժուրավլյովն ստացել է «ժողովրդական տեսարանների գեղանկարչության» առաջին աստիճանի դասային նկարչի կոչում։ 1874 թվականին «Պսակից առաջ» (), «Բեռնակիր» (), «Խորթ մայրը» (), «Աղջիկը հավերի հետ» (), «Ծխնելույզ մաքրողը» () և մի շարք դիմանկարների համար Ֆիրս Ժուրավլյովն ստացել է Գեղարվեստի կայսերական ակադեմիայի պատվավոր ակադեմիկոսի կոչում։

1888-1889 թվականներին Ֆիրս Ժուրավլյովի նկարները ցուցադրվել են Գեղարվեստական շրջիկ ցուցահանդեսների ընկերության կազմակերպած ցուցահանդեսներում, սակայն նա ընկերության անդամ չի դարձել։ Մասնակցել է 1876 թվականին Ֆիլադելֆիայում, 1889 թվականին Փարիզում անցկացված Համաշխարհային ցուցահանդեսներին ու 1896 թվականին Նիժնի Նովգորոդում անցկացված Արդյունաբերական ու գյուղատնտեսական համառուսաստանյան ցուցահանդեսին։

Մասնակցել է Մոսկվայի Քրիստոս Փրկչի վանքի մայր տաճարի, Ռիգայի Քրիստոսի ծննդյան մայր տաճարի որմնանկարների ստեղծման աշխատանքներին։ Հեղինակել է Քրիստոսի Հարության եկեղեցու խճանկարներն ու Սանկտ Պետերբուրգի Սմոլնիի տաճարի սրբապատկերները։

## Պատկերասրահ
### Ժանրային գեղանկարչություն

Պատկեր: Zhuravlev 06.jpg|«Գուշակիր՝ ով է եկել» (1862)
Պատկեր: Zhuravlev 10.jpg|«Մանողուհի» (1864)
Պատկեր: Zhuravlev 08.jpg|«Վերադարձ պարահանդեսից» (1868)
Պատկեր: Zhuravlev 09.jpg|«Աղքատ երեխաներ» (1870), Ռուսական պետական թանգարան
Պատկեր: Zhuravlev 03.jpg|«Պսակից առաջ» (նախքան 1874), Տրետյակովյան պատկերասրահ
Պատկեր: Zhuravlev 11.jpg|«Խորթ մայրը» (1874), Սարատովի Ա. Ռադիշչևի անվան պատկերասրահ
Պատկեր: Zhuravlev 14.jpg|«Հարսանեկան արարողությունից հետո» (1874)
Պատկեր: Zhuravlev 12.jpg|«Խոհարարուհի» (1880)
Պատկեր: Zhuravlev 13.jpg|«Չինովնիկ» (1884), Ուզբեկստանի արվեստի թանգարան
Պատկեր: Zhuravlev 01.jpg|«Девичник в бане» (1885), Բելառուսի Հանրապետության արվեստի ազգային թանգարան
Պատկեր: Zhuravlev 07.jpg|«Բոյարի դուստր» (1896), Թաթարստանի Հանրապետության կերպարվեստի պետական թանգարան
Պատկեր: Zhuravlev 15.jpg|«Կին հեքիմ» (նախքան 1901)
Պատկեր: Zhuravlev 16.jpg|«Աղջիկը հավերի հետ» (նախքան 1901)
Պատկեր: Zhuravlev 17.jpg|«Զատկի հյուրասիրություն» (նախքան 1901)


### Դիմանկարներ

Պատկեր: Maria Alexandrovna by F.S.Zhuravlev (1870-80s, Hermitage).jpg|«Կայսրուհի Մարիա Ալեքսանդրովնայի դիմանկարը» (նախքան 1880), Պետական Էրմիտաժ
Պատկեր: Zhuravlev p 01.jpg|«Бас-октава» (նախքան 1901), Սարատովի Ա. Ռադիշչևի անվան պատկերասրահ
Պատկեր: Zhuravlev p 02.jpg|«Կնոջ դիմանկար» (նախքան 1901), Սարատովի Ա. Ռադիշչևի անվան պատկերասրահ


### Խճանկարներ

Պատկեր: Zhuravlev r 01.jpg|«Թաիրի դստեր հարությունը» (նախքան 1901), Քրիստոսի Հարության տաճար
Պատկեր: Zhuravlev r 02.jpg|«Քրիստոսը փարիսեցու մոտ» (նախքան 1901), Քրիստոսի Հարության տաճար


## Ծանոթագրություններ

## Արտաքին հղումներ
* 
* 
* 
* Петрушевский Ф. Ф. Журавлев, Фирс Сергеевич // Энциклопедический словарь Брокгауза и Ефрона ։ в 86 т. (82 т. и 4 доп.). — СПб., 1890—1907.

Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Ռուս նկարիչներ
Կատեգորիա:19-րդ դարի ռուս նկարիչներ
Կատեգորիա:Սանկտ Պետերբուրգի գեղարվեստի ակադեմիայի շրջանավարտներ